แรงซื้อหุ้นใหญ่ ดัน SET ปิดบวก 6 จุด หวังเวที APEC หนุนเงินลงทุน
SET ปิดบวก 6 จุด รับแรงซื้อหุ้นใหญ่ มองแนวโน้มวันพรุ่งนี้คาดหวังเชิงบวกประชุม APEC 2022 ว่าจะมีการลงทุนในไทยมากขึ้นหรือไม่ พร้อมให้แนวต้านที่ 1,635, 1,640 จุด แนวรับที่ 1,613-1,611 จุด
SET ปิดบวก 6 จุด รับแรงซื้อหุ้นใหญ่ มองแนวโน้มวันพรุ่งนี้คาดหวังเชิงบวกประชุม APEC 2022 ว่าจะมีการลงทุนในไทยมากขึ้นหรือไม่ พร้อมให้แนวต้านที่ 1,635, 1,640 จุด แนวรับที่ 1,613-1,611 จุด
15 พ.ย. 2565

นายถนอมศักดิ์ สหรัตน์ชัย ผู้ช่วยกรรมการผู้จัดการและหัวหน้าฝ่ายวิจัย บล.กรุงไทย เอ็กซ์สปริง กล่าวว่า ตลาดหุ้นไทยวันนี้แกว่งตัวแคบๆ ไม่ปรับขึ้นหรือลงแรง เนื่องจากไม่มีปัจจัยชี้นำตลาด ทำให้ตลาดทรงตัวรอปัจจัยใหม่ นักลงทุน Wait &amp; See  และในทางเทคนิคเคิลก็ไม่มีสัญญาณจะขึ้นหรือจะลง
ทั้งนี้ รอดูงบการเงินของบริษัทจดทะเบียนซึ่งจะประกาศงบเป็นวันสุดท้าย ขณะเดียวกันตลาดกังวลจีนจะล็อกดาวน์หลังมีผู้ติดเชื่อโควิด-19 มากขึ้น ก็ทำให้ตลาดไม่กล้าทำอะไร
สำหรับแนวโน้มวันพรุ่งนี้ รออีเว้นท์ใหม่ๆ ที่การประชุมผู้นำ G20 เพิ่งจบไป ก็คาดหวังเชิงบวกต่อการประชุม APEC 2022 ในไทยว่าจะมีการลงทุนในไทยมากขึ้นหรือไม่ ทั้งนี้หากพรุ่งนี้ตลาดไม่ปรับตัวลง ดัชนีน่าจะรีบาวด์ได้ พร้อมให้แนวต้านที่ 1,635-1,640 จุด แนวรับที่ 1,613-1,611 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
PTT มูลค่าการซื้อขาย 2,872.27 ล้านบาท ปิดที่ 33.50 บาท ลดลง 0.50 บาท
PTTEP มูลค่าการซื้อขาย 2,344.22 ล้านบาท ปิดที่ 184.50 บาท ลดลง 4.00 บาท
KBANK มูลค่าการซื้อขาย 1,947.75 ล้านบาท ปิดที่ 144.50 บาท ราคาไม่เปลี่ยนแปลง
AOT มูลค่าการซื้อขาย 1,756.65 ล้านบาท ปิดที่ 75.75 บาท เพิ่มขึ้น 0.50 บาท
CPF มูลค่าการซื้อขาย 1,308.77 ล้านบาท ปิดที่ 24.40 บาท ลดลง 0.60 บาท